Ұйымдастырылған оқу қызметінің технологиялық картасы.

Білім беру саласы: Таным

Бөлімі: Қоршаған орта

Тақырыбы: Судың табиғаттағы айналымы.

Мақсаты: Балаларға судың адам үшін де, жалпы тіршілік үшінде қажет екендігін түсіндіру.

Білімділік: Судың маңызы, судың түрлері, судың табиғаттағы ауысуы жөнінде түсінік беру.

Дамытушылық: Балалардың ізденушілік-зерттеушілік әрекеттерін жетілдіру, дүниетанымын кеңейту.

Тәрбиелік: Суды үнемді, ұқыпты пайдалануға, қорғауға тәрбиелеу.

Әдіс тәсілдер: Тәжірибе жасап көрсету, түсіндіру, сұрақ-жауап, ойын, әңгімелеу.

Көрнекіліктер: Тәжірибеге қажетті құралдар, су құйылған ыдыстар. Слайд, суреттер, карточкалар, мнемокестелер.

Билингвистикалық компонент: Су-вода, тамшы-капелька.

|  |  |  |
| --- | --- | --- |
| Қызмет кезеңдері | Тәрбиешінің іс-әрекеті | Балалардың іс-әрекеті |
| Мотивациялық  қозғаушылық | Шаттық шеңбері  Үлкенге де сіз  Кішіге де сіз  Баршаңызға құрметпен бас иеміз біз! | Балалар тәрбиешімен бірге қимыл-қозғалыс жасайды. |
| Ұйыдастырушылық  қозғаушылық | Тәрбиеші балаларға үнтаспадан ғажайып дыбысты тыңдауға шақырады  Балалар не естідіңдер?  Дұрыс бұл судың дыбысы екен, су сыңғырлап, сарқырап, ағады, төгіледі,жылғаларға құйылады.  Бүгінгі біздің оқу әрекетіміздің тақырыбы: «Судың табиғаттағы айналымы»  «Су» туралы тақпақ оқимын, мұқият тыңдайық  Су деген –өмір көзі,  Тіршіліктің нәрі бұл.  Су болмаса оянбайды  Табиғаттың барлығы.  Болмас еді шөп-шалаң  Болмас еді тірі жан.  Балалар осы өлең жолдарында айтқандай, су болмаса тіршілік болмайды, деген сөзге келісесіздер ме?  Әрине су болмаса өсімдіктер өспейді, су болмаса шөлдейміз, үстіміз кірлейді, сонымен қатар құстар, жануарларда сусыз өмір сүре алмайды.Жалпы барлық тіршілік иесіне су ауадай қажет.  Д/о: « Су кімге ? нелерге қажет?»  Мақсаты: судың тіршілік иесіне қажет екендігін түсіну.  Балалар судың үш күйі болады?  Олар сұйық , қатты, бу немесе газ тәріздес.  1.Слайд. жаңбырдың суреті көрінеді  Балалар мынау не?  2.Слайд: бұлттың суреті  Тәрбиеші ненің суреті деп сұрайды  Жаңбыр, бұлт қайдан пайда болды?  Бейне таспадан « Табиғаттағы су айналымы» туралы бейне сюжетті көрсетеді.  Ауа райында өзгерістер болып тұрады, мысалы: күн мұхит, көл, және өзен суларын қыздырады да, су буына айналады. Су буы ауаға көтерілгенде ол салқындай бастайды да, кішкене су тамшыларын түзеді. Бұл тамшылар бірігіп , бұлт құрайды. Бұлт әбден ауырлап, су тамшыларын ұстай алмағанда, олар күн жылы болса, жаңбыр, бұршақ болып,  Ал суық болса,қар болып жерге түседі. Жерге түскен судың бір бөлігі топыраққа сіңеді.ал қалған су мұхиттар, өзен көлдер, теңіздерге оралады. Міне осы құбылысты су айналымы деп айтамыз.Осы құбылысты зерттеп , бақылаймыз.  Балалар сендер зерттеуші деген кім екенін білесіңдер ме?  Зерттеуші деген, ол кез келген нәрсені зерттейтін адам.  Судың бу күйін, жаңбырдың күйін зерттеу арқылы көз жеткіземіз.  1.Тәжірибе: Тоқ шәйнек су құйылған , қайнаған судың буы на шыныны төсеп,оған жиналған тамшыларды көреді  2.Тәжірибе: жұмсақ губканы алып, 1-жеңіл екенін,2- суға салып, ауыр екенін байқайды, 3-губкадағы суды сығып, жаңбыр ретінде жерге түсетінін зерттейді.  Міне осы әрекетті судың табиғаттағы айналымы дейді.  Сергіту сәті: Қоюланып тағы бұлт  Жауды жаңбыр себелеп,  Жапырақты жамылып,  Бұға қалды көбелек.  Міне, балалар сусыз адамда, жануар да, өсімдік те тіршілік ете алмайды.  Көрдіңдерме сонымен судың қажет емес жері жоқ, сондықтан суды үнемдеп пайдалану керек.  Су туралы жұмбақ, өлең тақпақ, мақал-мәтелдер білеміз бе?  Балалар қандай жақсы мақал-мәтел айтып бердіңдер.  Ал мен сендерге жаңа мақал-мәтел алып келдім,оны кесте арқылы жаттаймыз.  Мнемотехника әдісі бойынша мақал айтқызу.  Су-тіршілік көзі.  Судың да сұрауы бар.  Оқу қызметін А.Меңжанованың  «Мөлдір су» өлеңін мнемотехника әдісін жаттау арқылы үйрету.  Міне балалар біз су туралы өлең, мақал үйрендік, ал сендер санау білесіңдерме?  1-5 ке дейінгі сандарды еске түсіру.  Д/о: «Тамшылардың санына қарай сандарды қой» | Балалар судың дыбысы екенін айтады.  Ия сусыз өмір жоқ  Балалар ойынға белсене қатысады.  Жаңбыр  Бұлт  Әр түрлі жауаптар айтылады.  Балалар тәрбиешімен бірге зерттеу жұмысын жүргізеді.  Нұрхан: Су анасы бұлақ, сөз анасы құлақ.  Нұрәлі: Сулы жер, нулы жер. |
| Рефлексивті түзетушілік | -Балалар бүгін біз не туралы айттық?  Зерттеу жұмысы арқылы нені білдік?  Өзіндік бағалау.  Балалар бүгінгі оқу қызмет ұнады ма?  Несімен?  Тақтаға екі бұлттың суреті ілінеді, оқу қызметі ұнаған, түсінген балалар бас бармағын көрсетіп тұрған тамшыны алады.  Ал өзіне көңілі толмаған немесе жете түсінбеген балалар бас бармағын төмен көрсетіп тұрған тамшыны алып көрсетеді.  Тәрбиеші балаларды мадақтап, келесі жолы белсенді қатысуға ынталандырады. | Су туралы  Судың табиғаттағы ауысуын  Ия  Зерттеу жұмысы қызық болды. |

Күтілетін нәтиже:

Білуі керек: судың мөлдір болатынын және тіршілік үшін (адам, жануарлар, өсімдіктер) қажет екендігін.

Нені игерді: судың табиғаттағы айналымы туралы ,зерттеу обьектісі арқылы

Нені меңгерді: Судың қасиеті туралы, мнемотехника әдісімен мақал-мәтел, өлең жолдарын жатқа айтуды.

Тәрбиеші: Б.Даркеева.